Държавен вестник, бр. 60, 2022 г., стр. 29

БРОЙ  60	
Д Ъ Р Ж А В Е Н  В Е С Т Н И К 	
СТР.  29  
труд извън редовното работно време, в про-
токолите за отчитането им броят часове се 
посочва само в цяло число.
Чл. 34. (1) Положеният труд при условията 
на чл. 187а, ал. 1 и 2 от ЗМВР се компенсира 
като труд извън редовното работно време 
съгласно чл. 187а, ал. 5 от ЗМВР и се отчита 
отделно с протокол (приложение № 7).
(2) Протоколът по ал. 1 се изготвя от слу-
жителя по чл. 26, ал. 1 и се утвърждава от 
ръководителя по чл. 9 или от оправомощено 
от него длъжностно лице с ръководни функции 
до десето число на месеца, следващ отчетния 
период на полагане на труда.
(3) Екземпляр от утвърдения протокол се 
предоставя на съответното финансово звено.
Раздел VI
Компенсиране на положения труд извън ре-
довното работно време
Чл. 35. (1) Положеният труд извън редовно-
то работно време се компенсира при условията 
и в размерите, определени в ЗМВР.
(2) Положеният труд извън редовното ра-
ботно време не може да надвишава размера 
за компенсиране, предвиден в чл. 187, ал. 7 от 
ЗМВР, с изключение на случаите по чл. 187а, 
ал. 1 и 2 от ЗМВР.
Чл. 36. (1) Възнагражденията за труд из-
вън редовното работно време се включват в 
месечното възнаграждение и се изплащат в 
месеца, следващ отчетния период, при свое-
временно предоставяне на протоколите във 
финансовите звена.
(2) Положеният труд по време на дежур-
ство се компенсира според часовете, които 
надхвърлят редовното работно време.
Допълнителни разпоредби
§ 1. По смисъла на тази наредба:
1. „Длъжностни лица с ръководни функции“ 
са държавни служители в МВР, които заемат 
ръководна длъжност в рамките на организа-
ционно обособената структура.
2. „Дежурство“ е специфична организа-
ция на работата при подневно отчитане на 
работното време. През времето на дежурство 
служителят се явява на работното си място и 
изпълнява служебните си задължения в рам-
ките на продължителността на дежурството.
3. „Смяна“ е времето, през което държав-
ният служител изпълнява служебните си за-
дължения по предварително утвърден график 
при непрекъсваемост на работния процес.
4. „Време на разположение“ е времето, 
през което служителят е на разположение на 
ръководителя си извън работното място и ре-
довно установеното работно време с готовност 
при необходимост да изпълнява служебните 
си задължения.
5. „Време за отдих“ е период от времето 
през работната смяна или дежурство, в кое­
то служителят възстановява трудовите си 
сили в зоните и обектите на отговорност, 
но е длъжен при необходимост да продължи 
да изпълнява служебните си задължения в 
рамките на продължителността на смяната 
или дежурството.
6. „Време за хранене“ е период от време 
през работната смяна или дежурство не по-
малко от 30 минути, което ръководителят 
определя на служителите за хранене, през 
което при необходимост служителят е длъжен 
да продължи да изпълнява служебните си 
задължения, и се зачита за отработено време.
7. „Обедна почивка“ или „Почивка за 
хранене“ е период от време в рамките на 
установено подневно отчитане на работното 
време, през който служителят не изпълнява 
служебните си задължения. В случаите, ко-
гато поради служебна необходимост ръково-
дителят на съответната структура в МВР не 
може да осигури ползването от служителя 
на обедна почивка, ръководителят е длъжен 
да му осигури почивка за хранене. Обедната 
почивка е един час, а почивката за хранене 
е не по-малко от 30 минути.
8. „Непрекъсваем работен процес“ е про-
цес, при който редовното работно време е 
организирано на смени и изпълнението на 
служебните задължения не трябва да се пре-
установява до смяната от следващия служител 
без разрешение от съответния ръководител.
9. „Официални празници“ са дните, посо-
чени в чл. 154 от Кодекса на труда.
§ 2. Въвеждането на физиологичен режим 
на труд и почивка се извършва в съответствие 
с изискванията на Наредба № 15 от 1999 г. за 
условията, реда и изискванията за разработ­
ване и въвеждане на физиологични режими 
на труд и почивка по време на работа (ДВ, 
бр. 54 от 1999 г.).
Заключителни разпоредби
§ 3. Тази наредба се издава на основание 
чл. 187, ал. 10 във връзка с ал. 9, чл. 187а, ал. 4 
и чл. 188, ал. 1 от Закона за Министерството 
на вътрешните работи.
§ 4. С тази наредба се отменя Наредба 
№ 8121з-1174 от 2020 г. за реда за организа-
цията и разпределянето на работното време, 
за неговото отчитане, за компенсирането на 
работата извън редовното работно време, 
режима на дежурство, времето за отдих и по-
чивките за държавните служители по чл. 142, 
ал. 1, т. 1 и ал. 3 от Закона за Министерството 
на вътрешните работи (ДВ, бр. 93 от 2020 г.).
§ 5. Заповедите по чл. 9 се издават от съ-
ответните ръководители в едномесечен срок 
от влизане в сила на тази наредба.
§ 6. Наредбата влиза в сила от деня на 
обнародването є в „Държавен вестник“.
Министър: 
Бойко Рашков